Kerk se besluitnemers praat mét eerder as oor gays - Christians
Ds Louis van der Riet verlaat die verhoog waarop hy en vyf ander ‘n gesprek gevoer het om te illustreer hoe die gay-kwessie as gesprek eerder as debat benader kan word. Foto’s: Le Roux Schoeman
Twintig jaar gelede was hierdie nog ’n taamlike “tough crowd”. Daar is daai dae sommer van die vloer af geskerts: God het Adam and Eve geskape, nie Adam and Steve nie. Intussen blyk dit daar het ’n skuif in die NG Kerk plaasgevind. Sommige meen gletseragtig stadig. Ander meen gans te vinnig. En hulle sit selfs met vrees dat hulle as liefdeloos uitgekryt sal word as hulle teen gay verbintenisse praat, sê ds Steven Sass. “Ek wil nie die liefdelose ou wees nie.”